Bende-ritueel lei glo tot gevangene se dood | Maroela Media
ŉ Ondersoek is van stapel gestuur nadat ŉ gevangene glo dood is tydens ŉ beweerde bende-ritueel in die Brandvlei-gevangenis in Worcester, Wes-Kaap, het The Star Donderdag berig.
Volgens die berig ondersoek die regterlike inspektoraat vir korrektiewe dienste ŉ voorval waartydens die gevangene, Lubabalo Mzamo, glo dood is tydens ŉ simboliese “stort van bloed” bende-ritueel.
Delekile Klaas, die Wes-Kaapse kommissaris van korrektiewe dienste, het gesê die voorval het in ŉ nuwe gedeelte van die gevangenis plaasgevind. “Voorlopige ondersoek dui daarop dat die voorval deel kon wees van ŉ bende-inisiasie wat vereis dat bloed gestort moet word om as ŉ simboliese opening van die nuwe sentrum te dien,” het Klaas gesê.
Mzamo is in die Tygerberg-hospitaal dood nadat hy vir 10 dae in ŉ koma was.
Ondersoekregter Vuka Tshabalala het egter gesê ŉ verslag is verlede week ontvang wat aandui dat Mzamo na bewering deur tronkbewaarders aangeval is wat probeer het om hom te bedwing nadat hy een van hulle aangerand het.
Klaas het gesê hoewel die bewaarders geprys is vir hul vinnige optrede, die departement die skynbare oormatige gebruik van geweld deur sommige amptenare veroordeel.
Bewaarders gebruik te veel geweld? Julle is nie ernstig nie!? Al ooit met misdadigers gewerk? Seker nie!